424.17 REGOLAMENTI DWAR IL-PROTEZZJONI KONTRA RISKJI TA’ KORRIMENT TAD-DAHAR FIL-POSTIJIET TAX-XOGĦOL L-AVVIŻ LEGALI 35 ta’ l-2003. L-AVVIŻ LEGALI 35 ta’ l-2003. 1. Titolu. It-titolu ta’ dawn ir-regolamenti huwa Regolamenti dwar il-Protezzjoni kontra Riskji ta’ Korriment tad-Dahar fil-Postijiet tax-Xogħol. 2. Skop. (1) L-iskop ta’ dawn ir-regolamenti hu li jiġu stabbiliti ħtiġiet minimi ta’ saħha u sigurtà fuq il-post tax-xogħol għat-tqandil manwali tat-tagħbija, partikolarment fejn ikun hemm riskju ta’ korriment tad-dahar għall-ħaddiema. (2) Ebda ħaġa f’dawn ir-regolamenti ma għandha żżomm lill-Awtorità milli toħroġ xi ordni lil min iħaddem jew lil xi impjegat f’xi post tax-xogħol jekk fl-opinjoni ta’ uffiċjal ta’ l-Awtorità jkun hemm riskju ta’ korriment waqt xi operazzjoni li tkun tinvolvi t-tqandil manwali ta’ xi tagħbija. Tifsir. 3. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; " Awtorità " tfisser l-Awtorità għas-Saħħa u s-Sigurtà fuq il-Post tax-Xogħol, imwaqqfa bis-saħħa ta’ l-Att; "tqandil manwali tat-tagħbija " tfisser kull trasport jew irfiegħ ta’ tagħbija, minn ħaddiem wieħed jew aktar, inkluż l-irfiegħ, tniżżil, imbuttar, ġbid, ġarr jew ċaqlieq ta’ tagħbija bl-idejn jew bil-forza tal-ġisem, kemm jekk applikata direttament fuq it-tagħbija u kemm jekk indirettament, u li, minħabba fil-karatteristiċi tagħhom jew minħabba f’kondizzjonijiet ergonomiċi mhux favorevoli, jinvolvu riskju partikolari ta’ korriment fid-dahar tal-ħaddiema. 4. Dmirijiet ġenerali. (1) Għandu jkun id-dmir ġenerali ta’ min iħaddem li jieħu miżuri ta’ organizzazzjoni adatti, jew li jipprovdi l-mezzi adatti, partikolarment tagħmir mekkaniku, sabiex jiġi evitat il-bżonn ta’ tqandil manwali tat-tagħbija mill-ħaddiema kull meta jeżisti riskju ta’ korriment, inkluż korriment tad-dahar, bħala riżultat ta’ ħidmiet bħal dawk. (2) Fejn il-bżonn ta’ tqandil manwali tat-tagħbija mill-ħaddiema ma jkunx jista’ jiġi evitat, miniħaddem għandu jieħu l-miżuri ta’ organizzazzjoni adatti, juża l-mezzi adatti jew jipprovdi lill-ħaddiema b’dawk il-mezzi sabiex jitnaqqas ir-riskju involut fit-tqandil manwali ta’ tagħbijiet bħal dawk, u filwaqt li jagħmel dan, għandu jagħti każ sew ta’ dak li hemm fl-Iskeda I: lżda fejn il-bżonn ta’ tqandil manwali tat-tagħbija mill-ħaddiema ma jkunx jista’ jiġi evitat, miniħaddem għandu jorganizzastazzjonijiet tax-xogħol b’tali mod li dak it-tqandil kemm jista’ jkun isir mingħajr periklu, u għandu, partikolarment- (a) jevalwa, minn qabel meta jkun raġonevolment prattikabbli, il-kondizzjonijiet ta’ saħħa u sigurtà tat-tip ta’ xogħol involut, u għandu partikolarment jeżamina l-karatteristiċi tat-tagħbijiet, filwaqt li jikkunsidra kif imiss il-kontenut ta’ l-Iskeda II; (b) jieħu miżuri adatti sa biex jiġi evitat jew imnaqqas ir-riskju, partikolarment dak ta’ korriment tad-dahar tal-ħaddiema, filwaqt li jiġu kkunsidrati l-karatteristiċi ta’ l-ambjent tax-xogħol u l-ħtiġiet ta’ l-attività, u filwaqt li jagħmel dan, min iħaddem għandu jkun immexxi skond ma hemm fl-Iskeda I. (3) Fejn min iħaddem jassenja lil xi ħaddiem xogħol li jkun jinvolvi xi tqandil manwali, u filwaqt li jkun qed iwettaq l-evalwazzjoni tar-riskji meħtieġa, miniħaddern għandu jikkunsidra x-xorta ta’ l-attività u l-kapaċitajiet tal-ħaddiem fejn jidħlu s-saħħa u s-sigurtà, kif ukoll is-saħħa medika tal-ħaddiem biex jagħmel ix-xogħol assenjat: Iżda filwaqt li jkun qed jagħmel dan, min iħaddem għandu jikkunsidra kull fattur ta’ riskju individwali u rilevanti, skond ma hemm elenkat b’mod mhux għalkollox eżawrit fl-Iskeda II. (4) Meta jkun qed jassenja xogħol li jkun jinvolvi lil xi ħaddiem fit-tqandil manwali, miniħaddem għandu jagħmel kull arranġament meħtieġ biex tiġi sorveljata s-saħħa tal-ħaddiem kif imiss għar-riskji ta’ saħħa u s-sigurtà involuti waqt ix-xogħol ta’ tqandil manwali assenjat, u filwaqt li jkun qed jagħmel dan, għandu jikkunsidra kull fattur ta’ riskju individwali u rilevanti, skond ma hemm elenkat b’mod mhux għalkollox eżawrit fl-Iskeda II: Iżda min iħaddem għandu jħalli l-possibilità lill-ħaddiem, jekk il-ħaddiem ikun hekk irid, li saħtu tiġi sorveljata f’intervalli regolari. (5) Min iħaddem għandu jieħu l-miżuri u l-prekawzjonijiet kollha biex jipproteġi gruppi partikolarment sensittivi għar-riskju jew li huma vulnerabbli kontra l-perikli li jaffettwawhom b’mod speċifiku, u filwaqt li jagħmel dan, għandu jikkunsidra kull fattur ta’ riskju individwali u rilevanti, skond ma hemm elenkat b’mod mhux għalkollox eżawrit fl-Iskeda II. 5. Informazzjoni u taħriġ li jingħataw lill-ħaddiema. (1) Il-ħaddiema kollha u, jew ir-rappreżentanti tagħhom għandhom ikunu mgħarrfa bil-miżuri kollha li għandhom jiġu implimentati, skond dawn ir-regolamenti fejn tidħol il-protezzjoni tas-saħħa u s-sigurtà. (2) Min iħaddem għandu jiżgura li l-ħaddiema u, jew ir-rappreżentanti tagħhom jirċievu indikazzjonijiet ġenerali u, fejn ikun possibbli, informazzjoni preċiża dwar: - it-toqol tat-tagħbija, - iċ-ċentru ta’ gravità ta’ l-itqalnaħa ta’ pakkett li jiġi mgħobbi, b’mod eċċentriku. (3) Iktar mill-ħtiġiet ta’ taħriġ stabbiliti bis-saħħa ta’ regolamenti oħra maħruġa taħt l-Att, miniħaddem għandu jiżgura li l-ħaddiema jirċievu wkoll taħriġ u tagħrif kif imiss dwar kif iqandlu t-tagħbijiet kif suppost u r-riskji li jkunu esposti għalihom partikolarment jekk dan ix-xogħol ma jsirx kif suppost, waqt li jiġu kkunsidrati l-Iskedi I u II. 6. Konsultazzjoni u parteċipazzjoni tal-haddiema. L.S.424.18 Għandu jkun hemm il-konsultazzjoni u l-parteċipazzjoni tal-ħaddiema u, jew tar-rappreżentanti tagħhom skond ir-Regolamenti dwar Provvedimenti Ġenerali għas-Saħħa u s-Sigurtà fil-Postijiet tax-Xogħol. 7. Il-piż tal-prova. Fi proċedimenti għal reat taħt dawn ir-regolamenti li jikkonsisti fin-nuqqas ta’ konformità ma’ dmir jew ħtieġa li ssir xi ħaġa, jew li ssir xi ħaġa sakemm dan ikun raġonevolment prattikabbli, għandu jkun l-akkużat li jġib prova, skond kif ikun il-każ, li ma kienx prattikabbli jew raġonevolment prattikabbli li jsir iktar milli fil-fatt ikun sar biex jissodisfax idmir jew ħtieġa, jew li ma kienx hemm xi mezzi prattikabbli aħjar minn dawk użati biex jissodisfaw dak id-dmir jew dik il-ħtie[a. 8. Reati. (1) Il-ksur ta’ xi disposizzjoni ta’ dawn ir-regolamenti għandu jitqies bħala reat. (2) Kull minxjentement jew bi traskuraġni jindaħal fil-proċess li jiġi pprovdut post tax-xogħol siguru bla periklu għas-saħħa, ikun ħati ta’ reat.